CELEX: C2007/269/113
Language: sl
Date: 2007-11-10 00:00:00
Title: Zadeva T-352/07: Tožba, vložena 14. septembra 2007 – Komisija Evropskih skupnosti proti Rednap

10.11.2007   
            
            
               SL
            
            
               Uradni list Evropske unije
            
            
               C 269/62
            
         Tožba, vložena 14. septembra 2007 – Komisija Evropskih skupnosti proti Rednap
   (Zadeva T-352/07)
   (2007/C 269/113)
   Jezik postopka: švedščina
   Stranki
   
      Tožeča stranka: Komisija Evropskih skupnosti (zastopnika: D. Triantafyllou in J. Enegren, zastopnika)
   
      Tožena stranka: Rednap (Malmö, Švedska)
   Predlogi tožeče stranke
   
               —
            
            
               Naložiti toženi stranki, naj ji plača:
               
                           —
                        
                        
                           znesek 516 329,63 eurov (petstošestnajst tisoč tristodevetindvajset eurov in triinšestdeset centov), ki je sestavljen iz 334 375,49 eurov glavnice in 181 954,14 eurov zamudnih obresti za obdobje med zadnjim dnem plačila glavnice, v skladu z vsakim obvestilom o dolgu in 31. julijem 2007, in
                        
                     
                           —
                        
                        
                           od 1. avgusta 2007 do dneva, ko bo v celoti ugasnil dolg vseh zamudnih obresti, ki so 72,04 eurov (dvainsedemdeset eurov in štirje centi) na dan iz naslova pogodbe DE 3010 (DE) „RISE“ in 37,89 eurov (triinsedemdeset eurov in devetinosemdeset centov) na dan iz naslova pogodbe HC 4007 (HC) „HEALTHLINE“;
                        
                     
                           —
                        
                        
                           toženi stranki naloži stroške postopka.
                        
                     
         Tožbeni razlogi in bistvene trditve
   Tožeča stranka s tožbo, ki temelji na arbitražni klavzuli, predlaga, naj ji tožena stranka povrne znesek, ki ga je Komisija preveč izplačala v okviru izvršitve pogodb DE 3010 (DE) „RISE“ in HC 4007 (HC) „HEALTHLINE“, ki se nanašata na informacijske projekte, ki jih je tožeča stranka sklenila s toženo kot članico konzorcija.
   Po pregledu računov, ki jih je vrnila tožena stranka, je Komisija ugotovila, da tožena stranka ni uporabila celotnega zneska, ki ji je bil dan za uresničitev projekta. Tožeča stranka je večkrat zahtevala vračilo zneska, ki je predmet te zadeve.